CELEX: 62008CJ0057
Language: el
Date: 2008-12-11
Title: Απόφαση του Δικαστηρίου (πέμπτο τμήμα) της 11ης Δεκεμβρίου  2008. # Gateway, Inc. κατά Γραφείον εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα) (ΓΕΕΑ) και Fujitsu Siemens Computers GmbH. # Αίτηση αναιρέσεως - Κοινοτικό σήμα - Κανονισμός (ΕΚ) 40/94 - Άρθρο 8, παράγραφοι 1, στοιχείο β΄, και 5 - Προγενέστερα σήματα περιλαμβάνοντα το λεκτικό σημείο "GATEWAY" - Λεκτικό σημείο "ACTIVY Media Gateway" - Απουσία ομοιότητας μεταξύ των σημείων - Απουσία κινδύνου συγχύσεως - Συνεκτίμηση της φήμης των προγενεστέρων σημάτων κατά τη συνολική εκτίμηση των αντιπαρατιθέμενων σημείων. # Υπόθεση C-57/08 P.

Απόφαση του Δικαστηρίου (πέμπτο τμήμα) της 11ης Δεκεμβρίου 2008 – Gateway κατά ΓΕΕΑ 
      (Υπόθεση C‑57/08 P)
      «Αίτηση αναιρέσεως – Κοινοτικό σήμα – Κανονισμός (ΕΚ) 40/94 – Άρθρο 8, παράγραφοι 1, στοιχείο β΄, και 5 – Προγενέστερα σήματα περιλαμβάνοντα το λεκτικό σημείο “GATEWAY” – Λεκτικό σημείο “ACTIVY Media Gateway” – Απουσία ομοιότητας μεταξύ των σημείων – Απουσία κινδύνου συγχύσεως – Συνεκτίμηση της φήμης των προγενεστέρων σημάτων κατά τη συνολική εκτίμηση των αντιπαρατιθέμενων σημείων»
      Κοινοτικό σήμα – Ορισμός και κτήση του κοινοτικού σήματος – Σχετικοί λόγοι απαραδέκτου – Ανακοπή από τον δικαιούχο προγενέστερου πανομοιότυπου ή παρόμοιου σήματος που έχει καταχωρισθεί για πανομοιότυπα ή παρόμοια
         προϊόντα ή υπηρεσίες – Κίνδυνος συγχύσεως με το προγενέστερο σήμα (Κανονισμός 40/94 του Συμβουλίου, άρθρο 8 § 1, στοιχείο β΄) (βλ. σκέψεις 51-54)
      
      Αντικείμενο 
      
         
               Αίτηση αναιρέσεως κατά της αποφάσεως του Πρωτοδικείου (πέμπτο τμήμα) της 27ης Νοεμβρίου 2007, στην υπόθεση T‑434/05, Gateway,
                  Inc. κατά ΓΕΕΑ, με την οποία το Πρωτοδικείο απέρριψε προσφυγή του δικαιούχου των κοινοτικών και εθνικών λεκτικών και εικονιστικών
                  σημάτων που περιέχουν το λεκτικό στοιχείο «GATEWAY», για προϊόντα των κλάσεων 9, 16, 35, 36, 37 και 38, περί ακυρώσεως της
                  αποφάσεως R 1068/2004-1 του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ),
                  της 14ης Σεπτεμβρίου 2005, με την οποία απορρίφθηκε η προσφυγή που άσκησε η αναιρεσείουσα κατά της αποφάσεως του τμήματος
                  ανακοπών περί απορρίψεως της ανακοπής που άσκησε η αναιρεσείουσα κατά της αιτήσεως καταχωρίσεως του λεκτικού σήματος «ACTIVY
                  Media Gateway» για προϊόντα των κλάσεων 9, 35, 38 και 42.
               
            Διατακτικό 
      
         
                   
               
               
                  
               
               
                  	Το Δικαστήριο αποφασίζει:
               
            
         
                  1)
               
               
                  
               
               
                  	Απορρίπτει την αίτηση αναιρέσεως.
               
            
         
                  2)
               
               
                  
               
               
                  	Καταδικάζει την Gateway Inc. στα δικαστικά έξοδα.